S-500/2009

Mál þetta er höfðað með sex ákærum og hafa málin (S-522/2009, S-610/2009, S1034-2009, S106-2010 og S426/2010) verið sameinuð máli nr. S-500/2009. Var málið dómtekið að lokinni aðalmeðferð 16. febrúar sl.

Í máli S-500/2009 sem höfðað er með ákæru ríkissaksóknara frá 20. apríl 2009 er E-kk-nf H-kk-nf, kt. […], Klapparstíg 6, Reykjanesbæ, ákærður fyrir „fíkniefnalagabrot, með því að hafa í janúar 2008 haft í vörslum sínum samtals 89,90 g af amfetamíni, 1,65 g af kókaíni og eina MDMA töflu, sem hann geymdi á heimili A-kk-ef K-kk-ef K-kk-ef að Aragerði 10, Vogum, en fíkniefnin fundust þar við leit lögreglu miðvikudaginn 30. janúar 2008.

Telst háttsemi ákærða varða við 2., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, sbr. lög nr. 13/1985 og lög nr. 68/2001 og reglugerð nr. 233/2001, um ávana- og fíkniefni og önnur eftirlitsskyld efni, sbr. reglugerð nr. 490/2001 og reglugerð nr. 848/2002, sem og reglugerð nr. 232/2001 að því er varðar meðferð ákærða á kókaíni.

Þess er krafist að ákærði verði dæmdur til refsingar og greiðslu sakarkostnaðar.“

Í máli S-511/2009 sem höfðað er með ákæru lögreglustjórans á Suðurnesjum þann 8. júní 2009 á hendur E-kk-þgf H-kk-þgf fyrir „eftirtalin brot gegn almennum hegningarlögum, lögum um ávana- og fíkniefni og umferðarlögum:

I. (34-2006-6828)

Fyrir tilraun til þjófnaðar, með því að hafa, í samvinnu við G-kk-þf J-kk-þf G-kk-þf, kt. […], föstudaginn 30. júní 2006, farið í heimildarleysi inn í verslun Húsasmiðjunnar, Smiðjuvelli 5, í því skyni að taka þaðan ófrjálsri hendi verðmæti úr versluninni en ákærði og samverkamaður hans hurfu á braut ef öryggisverðir og lögregla urðu þeirra vör inn í timburlager verslunarinnar.

Telst háttsemi þessi varða við 1. mgr. 244. gr., sbr. 1. mgr. 20. gr. almennra hegningarlaga nr. 19/1940.

II. (010-2006-61529)

Fyrir fíkniefnalagabrot, með því að hafa mánudaginn 4. desember 2006 haft í vörslum sínum 0,79 g af amfetamíni, 5,75 g af ecstasy, 5,86 g af hassi, 1,2 g af marihúana og 1 stk. af LSD er lögreglan fann í hægri peysuvasa ákærða við afskipti af honum sem ökumanni bifreiðarinnar AS-374, á Hafnarfjarðarvegi, Garðabæ.

Telst þessi háttsemi ákærða varða við 2., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, sbr. lög nr. 13/1985 og lög nr. 68/2001 og reglugerð nr. 233/2001, um ávana- og fíkniefni og önnur eftirlitsskyld efni, sbr. reglugerð nr. 490/2001, reglugerð nr. 248/2002 og reglugerð nr. 848/2002.

III. (008-2008-957)

Fyrir umferðarlagabrot, með því að hafa, miðvikudaginn 23. janúar 2008, ekið bifreiðinni RU-263, sviptur ökuréttindum og undir áhrifum ávana- og fíkniefna sem bönnuð eru á íslensku yfirráðasvæði (amfetamín, MDMA, metamfetamín og tetrahýdrókannabínól) og því ekki verið fær um að stjórna bifreiðinni örugglega, suður Njarðarbraut, Njarðvík og Stekk og Reykjanesbraut í átt að Vogum.

Telst þessi háttsemi ákærða varða við 1., sbr. 2. mgr. 45. gr.a og 1. mgr. 48. gr., sbr. 1. mgr. 100. gr. umferðarlaga nr. 50/1987, sbr. 5. gr. laga nr. 66/2006.

IV. (008-2008-1002)

Fyrir þjófnað, með því að hafa, í samvinnu við óþekkta konu, fimmtudaginn 24. janúar 2008, farið í heimildarleysi inn í skrifstofuaðstöðu byggingafyrirtækisins Nesbyggðar, Engjadal 8, Reykjanesbæ, og tekið þaðan ófrjálsri hendi Fujitsu Simens tölvu, Lexmar laserprinter prentara, Sony Cybershot myndavél, Sandisk cruzer minniskubb, Planet wierless usb adapter, Icy box flakkara, Citizen reiknivél og Wako öryggismyndavél frá Eico, samtals muni að áætluðu verðmæti kr. 221.500,-.

Telst háttsemi þessi varða við 1. mgr. 244. gr. almennra hegningarlaga nr. 19/1940.

V. (007-2008-9609/42564)

Fyrir fíkniefnalagabrot, með því að hafa föstudaginn 8. febrúar 2008 haft í vörslum sínum 82,97 g af amfetamíni og 46,52 g af hassi er lögreglan fann við leit í vasa á sætisbaki ökumannssætis í bifreiðinni ND-146, á bifreiðastæði við Kjarvalsstaði, Flókagötu, Reykjavík.

Telst þessi háttsemi ákærða varða við 2., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, sbr. lög nr. 13/1985 og lög nr. 68/2001 og reglugerð nr. 233/2001, um ávana- og fíkniefni og önnur eftirlitsskyld efni, sbr. reglugerð nr. 490/2001, reglugerð nr. 248/2002 og reglugerð nr. 848/2002.

VI. (007-2008-21719)

Fyrir umferðarlagabrot, með því að hafa, miðvikudaginn 26. mars 2008, ekið bifreiðinni AN-965, sviptur ökuréttindum og undir áhrifum áfengis (vínandamagn í blóði 0,86 o/oo) norður Reykjanesbraut, Vatnsleysustrandahreppi, á 124 kílómetra hraða á klukkustund, að teknu tilliti til vikmarka, þar sem leyfður hámarkshraði er 90 kílómetrar á klukkustund en jafnframt neitað að láta lögreglu í té öndunarsýni í þágu rannsóknar málsins.

Telst þessi háttsemi ákærða varða við 2. mgr. 37. gr., 1., sbr. 2. mgr. 45. gr., 1., sbr. 3. mgr. 47. gr. og 1. mgr. 48. gr., allt sbr. 1. mgr. 100. gr. og 1. og 2. mgr. 102. gr. umferðarlaga nr. 50/1987, sbr. 5. gr. laga nr. 66/2006.

VII. (008-2008-9340)

Fyrir umferðarlagabrot, með því að hafa, laugardaginn 19. júlí 2008, ekið bifreiðinni DF-597, undir áhrifum ávana- og fíkniefna sem bönnuð eru á íslensku yfirráðasvæði (amfetamín og tetrahýdrókannabínól) og því ekki verið fær um að stjórna bifreiðinni örugglega, suður Vallarbraut, við Hjallaveg, Reykjanesbæ.

Telst þessi háttsemi ákærða varða við 1., sbr. 2. mgr. 45. gr.a, sbr. 1. mgr. 100. gr. umferðarlaga nr. 50/1987, sbr. 5. gr. laga nr. 66/2006.

VIII. (008-2008-10831)

Fyrir umferðarlagabrot, með því að hafa, föstudaginn 22. ágúst 2008, ekið bifreiðinni DF-597, undir áhrifum ávana- og fíkniefna sem bönnuð eru á íslensku yfirráðasvæði (amfetamín og tetrahýdrókannabínól) og því ekki verið fær um að stjórna bifreiðinni örugglega, af Suðurgötu, Reykjanesbraut og inn á Skólaveg til vesturs.

Telst þessi háttsemi ákærða varða við 1., sbr. 2. mgr. 45. gr.a, sbr. 1. mgr. 100. gr. umferðarlaga nr. 50/1987, sbr. 5. gr. laga nr. 66/2006.

IX. (008-2008-10948)

Fyrir fíkniefnalagabrot, með því að hafa sunnudaginn 24. ágúst 2008 haft í vörslum sínum 1,19 g af tóbaksblönduðu kannabisefni er lögreglan fann við líkamsleit á ákærða á bifreiðastæði við Stekkjargötu, Reykjanesbæ.

Telst þessi háttsemi ákærða varða við 2., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, sbr. lög nr. 13/1985 og lög nr. 68/2001.

X. (008-2008-10987)

Fyrir umferðarlagabrot, með því að hafa, mánudaginn 25. ágúst 2008, ekið bifreiðinni DF-597, undir áhrifum áfengis (vínandamagn í blóði 1,05 o/oo) og undir áhrifum ávana- og fíkniefna sem bönnuð eru á íslensku yfirráðasvæði (amfetamín og tetrahýdrókannabínól) og því ekki verið fær um að stjórna bifreiðinni örugglega, inn á Hafnargötu af Skólavegi, Reykjanesbæ.

Telst þessi háttsemi ákærða varða við 1., sbr. 2. mgr. 45. gr. og 1., sbr. 2. mgr. 45. gr.a, sbr. 1. mgr. 100. gr. umferðarlaga nr. 50/1987, sbr. 5. gr. laga nr. 66/2006.

XI. (008-2008-10987)

Fyrir fíkniefnalagabrot, með því að hafa mánudaginn 25. ágúst 2008 haft í vörslum sínum 0,4 g af amfetamíni er lögreglan fann á stofuborði við húsleit á heimili hans að Klapparstíg 6, Reykjanesbæ, greint sinn.

Telst þessi háttsemi ákærða varða við 2., sbr. 5. gr. laga um ávana- og fíkniefni nr. 65/1974, sbr. lög nr. 60/1980, sbr. lög nr. 13/1985 og lög nr. 68/2001 og reglugerð nr. 233/2001, um ávana- og fíkniefni og önnur eftirlitsskyld efni, sbr. reglugerð nr. 490/2001, reglugerð nr. 248/2002 og reglugerð nr. 848/2002.

XII. (008-2008-12760)

Fyrir eftirfarandi hlutdeild, með því að hafa, á tímabilinu 6. október til 21. október 2008, móttekið muni frá óþekktum aðila/aðilum sem teknir höfðu verið ófrjálsri hendi í innbroti í OSN Lagnir, Iðavöllum 4, Reykjanesbæ, vitandi það að munirnir væru þýfi, og með því haldið munum ólöglega fyrir eigendum þeirra, samtals muni að áætluðu verðmæti kr. 1.500.000,-.

Telst háttsemi þessi varða við 1. mgr. 254. gr. almennra hegningarlaga nr. 19/1940.

XIII. (007-2009-600)

Fyrir fíkniefnalagabrot, með því að hafa sunnudaginn 4. janúar 2009 haft í vörslum sínum 0,72 g af amfetamíni, 1,05 g af hassi og 0,26 g af marihuana er lögreglan fann á hillu í stofu við húsleit að Nönnugötu 10, Reykjavík.

Telst þessi háttsemi ákærða varða við 2., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, sbr. lög nr. 13/1985 og lög nr. 68/2001 og reglugerð nr. 233/2001, um ávana- og fíkniefni og önnur eftirlitsskyld efni, sbr. reglugerð nr. 490/2001, reglugerð nr. 248/2002 og reglugerð nr. 848/2002.

XIV. (007-2009-7174)

Fyrir fíkniefnalagabrot, með því að hafa miðvikudaginn 4. febrúar 2009 haft í vörslum sínum 4,45 g af amfetamíni, er lögreglan fann í jakkavasa ákærða við líkamsleit á honum sem ökumanni bifreiðarinnar RP-935 á Nönnugötu, móts við hús nr. 10, Reykjavík.

Telst þessi háttsemi ákærða varða við 2., sbr. 5. gr. laga um ávana- og fíkniefni nr. 65/1974, sbr. lög nr. 60/1980, sbr. lög nr. 13/1985 og lög nr. 68/2001 og reglugerð nr. 233/2001, um ávana- og fíkniefni og önnur eftirlitsskyld efni, sbr. reglugerð nr. 490/2001, reglugerð nr. 248/2002 og reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar.

Þá er þess krafist að ákærði verði dæmdur til sviptingar ökuréttar, skv. 101. og 102. gr. umferðarlaga nr. 50/1987, sbr. 25. gr. laga nr. 44/1993 og 18. gr. laga nr. 66/2006 og til að sæta upptöku á 89,42 g af amfetamíni, 56,08 g af kannabisefni, 1 stk. af LSD og 5,75 g af ecstasy, sbr. II., V., IX., XI., XIII. og XIV. liðum ákæruskjals, fíkniefni sem lögregla lagði hald á í þágu rannsóknar málanna, skv. 6. mgr. 5. gr. laga nr. 65/1974, sbr. lög nr. 10/1997, sbr. lög nr. 68/2001 og reglugerð nr. 233/2001, sbr. reglugerð 848/2002. “

Í máli S-610/2009 sem höfðað er með ákæru ríkissaksóknara frá 18. júní. 2009 er E-kk-nf ákærður fyrir „sérstaklega hættulega líkamsárás, með því að hafa mánudaginn 4. desember 2006, í félagi við nafngreindan mann, farið að heimili A-x-x K-x-x að Kirkjuvegi 40, Reykjanesbæ, og veist honum með ofbeldi, en ákærði sprautað úða úr brúsa (mace) í andlit A-x-x og skar hann tvívegis í bakið með hnífi með þeim afleiðingum að hann hlaut tvo skurði á baki og rispur og roða í andlit.

Telst þetta varða við 2. mgr. 218. gr. almennra hegningarlaga nr. 19/1940, sbr. 11. gr. laga nr. 20/1981.

Þess er krafist að ákærði verði dæmdur til refsingar og greiðslu sakarkostnaðar.

Einkaréttarkrafa á hendur ákærða:

Af hálfu A-x-x K-x-x, kt. […], er krafist skaðabóta úr hendi ákærða að fjárhæð kr. 502.877, með vöxtum skv. 8. gr. sbr. 4. gr. laga nr. 38/2001 um vexti og verðtryggingu frá 4. desember 2006 til 20. janúar 2008 en síðan dráttarvöxtum skv. IV. kafla, sbr. 9. gr., sömu laga til greiðsludags.“

Í máli S-1034/2009 sem höfðað er með ákæru lögreglustjórans á höfuðborgarsvæðinu þann 18. desember 2009 á hendur E-kk-þgf fyrir „eftirgreind hegningarlagabrot:

I. (007-2009-40729)

Þjófnað, með því að hafa, í félagi við H-kk-þf K-kk-þf, að morgni fimmtudagsins 2. júlí 2009, farið að Harðfisksölunni við Hólmaslóð 6 í Reykjavík og stolið þaðan 60 pakkningum af harðfiski að verðmæti 36.300 krónur og farsíma af tegundinni Nokia að verðmæti um 40.000 krónur.

Telst þetta varða við 244. gr. almennra hegningarlaga nr. 19, 1940.

II. (007-2009-50517)

Skjalafals, með því að hafa miðvikudaginn 19. ágúst 2009, framvísað tveimur lyfseðlum í verslun Lyfja og heilsu að Háaleitisbraut 68 í Reykjavík, þrátt fyrir að vita að um falsaða seðla væri að ræða og þannig reynt að blekkja starfsfólk verslunarinnar í lögskiptum.

Telst þetta varða við 155. gr. almennra hegningarlaga nr. 19, 1940.

III. (007-2009-60391)

Þjófnað, með því að hafa aðfaranótt fimmtudagsins 1. október 2009, stolið dekki og felgu undan bifreiðinni VV-210, þar sem hún stóð við hús nr. 2 við Skeljaveg í Reykjavík, og öryggismyndavél, sem var á vegg hússins.

Telst þetta varða við 244. gr. almennra hegningarlaga nr. 19, 1940.

IV. (007-2009-59954)

Hylmingu, með því að hafa að morgni fimmtudagsins 1. október 2009, haft í vörslum sínum utanborðsmótor, af gerðinni Mercury að verðmæti um 450.000 krónur, þrátt fyrir að vita að um þjófstolinn mun væri að ræða, en mótornum var stolið úr bát þar sem hann stóð við Vesturvallagötu 2 í Reykjavík nóttina áður, og þannig haldið mótornum ólöglega fyrir eiganda hans.

Telst þetta varða við 1. mgr. 254. gr. almennra hegningarlaga nr. 19, 1940.

V. (007-2009-67818)

Þjófnað og húsbrot, með því að hafa að morgni föstudagsins 10. október 2009, brotist inn í bílskúr að Hamrahlíð 25 í Reykjavík, með því að spenna upp hurð skúrsins, og stolið þaðan stígvélum, veiðifatnaði, skotfærum, áfengispela, lyfjum, lyklum, brauðhníf og veiðihníf og þá ruðst í heimildarleysi inn í bifreiðina KF-234, þar sem hún stóð fyrir utan bílskúrinn, en lögreglan kom að ákærða þar sem hann svaf inni í bifreiðinni, íklæddur stígvélunum og veiðifatnaðinum, með ofangreinda muni í fórum sínum.

Telst þetta varða við 231. gr. og 244. gr. almennra hegningarlaga nr. 19, 1940.

VI. (007-2009-73514)

Þjófnað, með því að hafa aðfaranótt sunnudagsins 22. nóvember 2009, brotist inn í Raftækjavinnustofu Einars Stefánssonar að Kársnesbraut 106 í Kópavogi, með því að brjóta upp útidyrahurð vinnustofunnar, og stolið þaðan tveimur hrærivélum af gerðinni KitchenAid, blandara af gerðinni KitchenAid, verkfæratösku, sem hafði að geyma sérútbúin verkfæri og mæla, greiningatölvu fyrir heimilistæki, fjórum jeppafelgum, krús með smámynt að andvirði um 15.000 krónur, ljósmæli og mæli fyrir tölvustrengi, rafhlöðum, þremur töskum, vasaljósi, tveimur vogum, flugnaeyði, fjarlægðamæli, merkivél, tveimur vasahnífum, hönskum, hleðsluskrúfvél og tveimur talstöðvum, samtals að verðmæti um 1.000.000 króna.

Telst þetta varða við 244. gr. almennra hegningarlaga nr. 19, 1940.

VII. (007-2009-73513)

Þjófnað og nytjastuld, með því að hafa aðfaranótt sunnudagsins 22. nóvember 2009, brotist inn í bifreiðaverkstæðið Réttir bílar að Vesturvör 24 í Kópavogi, með því að brjóta rúðu í verkstæðinu, og stolið þaðan borðtölvu, lyklaborði, tölvuskjá, tveimur myndavélum, veggklukku, reiknivél, vasaljósi, vasahljóðrita, hitablásara, plastviðgerðatösku, háþrýstidælu, tveimur rafhlöðuborvélum og átaksmæli, samtals að verðmæti um 790.000 krónur og þá tekið í heimildarleysi til eigin nota bifreiðina IE-B97, þar sem hún stóð fyrir utan verkstæðið og ekið henni að Bogahlíð 10 í Reykjavík, þar sem lögreglan hafði afskipti af ákærða.

Telst þetta varða við 244. gr. almennra hegningarlaga nr. 19, 1940.

Þess er krafist að ákærði verði dæmdur til refsingar og til greiðslu sakarkostnaðar. “

Í máli S-106/2010 sem höfðað er með ákæru lögreglustjórans á Suðurnesjum þann 29. janúar 2010 á hendur E-kk-þgf fyrir „eftirtalin brot gegn almennum hegningarlögum, lögum um ávana- og fíkniefni og umferðarlögum:

I. (008-2009-1915)

Fyrir þjófnað, með því að hafa, í samvinnu við aðra aðila, á tímabilinu frá kl. 12:00 miðvikudaginn 18. febrúar 2009 til kl. 22:52 fimmtudaginn 19. febrúar s.á., spennt upp glugga að bílskúr við Tangasundi 1, Grindavík, og í kjölfarið farið inn í bílskúrinn og tekið þaðan ófrjálsri hendi eftirtalda muni, samtals að áætluðu verðmæti kr. 11.974.526,-;

5 stk. fjórhjól af gerðinni Bombardier CAN-AM outlander 400, 2 stk. töskur á fjórhjól, 17 pör af hönskum, 5 stk. mótorhjólastígvél, 6 stk. mótorhjólahjálma, 3 stk. 23 lítra bensínbrúsa, ca. 60 lítra af bensíni, 25 stk. af lambúshettum, 4 stk. mótorhjólaregngöllum, 2 stk. mótorhjólajökkum, 5 stk. mótorhjólabuxur, 3 stk. mótorhjólabolum, 1 stk. mótorhjólavatnspoka, 3 stk. mótorhjólasamfestinga, 1 stk. DeWalt hjólsög, 1 stk. DeWalt slípirokk, 1 stk. DeWalt kúttara, 4 stk. DeWalt batterý, 1 stk. DeWalt skrúfvél, 1 stk. DeWalt verkfæratösku, 2 stk. ICOM festingar á fjórhjólin, 1 stk. loftkút til að festa aftan á fjórhjól, 1 stk. snúru á hjálm, 1 stk. hita í handföng.

Telst háttsemi þessi varða við 1. mgr. 244. gr. almennra hegningarlaga nr. 19/1940.

II. (008-2009-1915)

Fyrir fíkniefnalagabrot, með því að hafa mánudaginn 23. febrúar 2009 haft í vörslum sínum 0,09 g af marihúana er lögreglan fann í úlpuvasa ákærða við handtöku við bílskúr að Álftamýri 6, Reykjavík.

Telst þessi háttsemi ákærða varða við 2., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, sbr. lög nr. 13/1985 og lög nr. 68/2001.

III. (008-2009-1915)

Fyrir vopnalagabrot, með því að hafa, þann 25. febrúar 2009, haft í vörslum sínum án heimildar afsagaða haglabyssu að gerðinni H&R Worchester V33828 og 1 stk. haglabyssuskot er ákærði framvísaði við húsleit í íbúð hans að Klapparstíg 6, Keflavík.

Telst framangreind háttsemi ákærða varða við 1. og 2. mgr. 12. gr. vopnalaga nr. 16/1998 sbr. 1. mgr. 36. gr. sömu laga.

Þess er krafist að ákærði verði dæmdur til refsingar og að honum verði gert að sæta upptöku á áðurnefndum vopnum og skotfærum sem lögregla lagði hald á, sbr. 1. mgr. 37. gr. vopnalaga nr. 16/1998.

IV. (008-2009-13019)

Fyrir umferðarlagabrot með því að hafa, þann 28. nóvember 2009 ekið bifreiðinni PO 606 gegn einstefnu á Norðurgötu í Keflavík.

Telst þessi háttsemi ákærða varða við 1. mgr. 5. gr. umferðarlaga nr. 50/1987

V. (007-2009-33315)

Fyrir umferðarlagabrot með því að hafa, þann 2. júní 2009, ekið bifreiðinni TU-170, undir áhrifum ávana- og fíkniefna sem bönnuð eru á íslensku yfirráðasvæði (tetrahýdrókannabínól, amfetamín og metýlfenídat) og því ekki verið fær um að stjórna bifreiðinni örugglega, er henni var ekið inn á Helluhraun í Hafnarfirði.

Telst þessi háttsemi ákærða varða við 1., sbr. 2. mgr. 45. gr.a, sbr. 1. mgr. 100. gr. umferðarlaga nr. 50/1987, sbr. 5. gr. laga nr. 66/2006.

VI. (007-2009-33315)

Fyrir fíkniefnalagabrot, með því að hafa þann 2. júní 2009 haft í vörslum sínum 5,83 g af marihúana er lögregla fann í buxnavasa ákærða, 1,43 g af amfetamíni er lögregla fann í buxnavasa og úlpuvasa ákærða við handtöku við Helluhraun, Hafnarfirði.

Telst þessi háttsemi ákærða varða við 2., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, sbr. lög nr. 13/1985 og lög nr. 68/2001 og reglugerð nr. 233/2001, um ávana- og fíkniefni og önnur eftirlitsskyld efni, sbr. reglugerð nr. 490/2001, reglugerð nr. 248/2002 og reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar.

Þess er krafist að ákærði verði dæmdur til refsingar og til sviptingar ökuréttar, skv. 101. og 102. gr. umferðarlaga nr. 50/1987, sbr. 25. gr. laga nr. 44/1993 og 18. gr. laga nr. 66/2006.

Þá er þess krafist að ákærði verði dæmdur til að sæta upptöku á 5,92 g af maríhúana og 1,43 g af amfetamíni, sbr. II. og IV. lið ákæruskjals, fíkniefni sem lögregla lagði hald á í þágu rannsóknar málsins, skv. 6. mgr. 5. gr. laga nr. 65/1974, sbr. lög nr. 10/1997, sbr. lög nr. 68/2001 og reglugerð nr. 233/2001, sbr. reglugerð 848/2002. “

Í máli S-426/2010 sem höfðað er með ákæru lögreglustjórans á Suðurnesjum þann 19. maí 2010 á hendur E-kk-þgf fyrir „eftirtalin brot gegn almennum hegningarlögum og umferðarlögum:

I. (008-2009-13030)

Fyrir umferðarlagabrot, með því að hafa laugardaginn 28. nóvember 2009 ekið bifreiðinni PO 606 norður Sólvallagötu og til vinstri vestur Norðurtún í Reykjanesbæ gegn einstefnu.

Telst háttsemi þessi varða við 1. mgr. 5. gr., sbr. 1. mgr. 100. gr. umferðarlaga nr. 50/1987.

II. (008-2009-13030)

Fyrir þjófnað, með því að hafa laugardaginn 28. nóvember 2009, brotið sér í heimildarleysi leið inn í vinnuskúr sem var staðsettur á Víðidal 13, Reykjanesbæ og nýbyggingu á sama stað og tekið þaðan ófrjálsri hendi eftirtalda muni, samtals að áætluðu verðmæti kr. 641.795,-;

1 stk. rafmagnshitablásari, 1 stk. loftpressa, 1 stk. keðjusög, 2 stk. hleðslutæki fyrir batterí, 1 stk. járnkarl, 1 stk. loftheftibyssa, 1 stk. Pioneer hljómtæki, 1 stk. verkfærakista sem innihélt handverkfæri, 5 stk. vinnufatnaður, 1 stk. stígvél með stáltá, 2 stk. kuldagalli, 1 stk. plastpoki með varningi, 1 stk. hjólsög, 2 stk. batterí.

Telst háttsemi þessi varða við 1. mgr. 244. gr. almennra hegningarlaga nr. 19/1940.

III. (008-2009-13032)

Fyrir þjófnað, með því að hafa laugardaginn 28. nóvember 2009, brotið rúðu á bifreiðinni VH 339 sem var lagt við Reynidal 1, Reykjanesbæ tekið úr bifreiðinni ófrjálsri hendi eftirtalda muni, samtals að áætluðu verðmæti kr. 124.400,-;

1 stk. Veiðigleraugu , 1 stk. Gilette- rakspíri, 3 stk. Harrows kastpílur, 23 stk. geisladiska, 3 stk. veiðiflugur, 1 stk. skotvopnaskírteini, 1 stk. veiðikort, peningamynt að áætluðu verðmæti kr. 2000 , 1 stk. jakki, 1 stk. buxur.

Telst háttsemi þessi varða við 1. mgr. 244. gr. almennra hegningarlaga nr. 19/1940.“

Undir rekstri málsins var fallið frá ákærulið III.

„Þess er krafist að ákærði verði dæmdur til refsingar, sviptingar ökuréttar og greiðslu alls sakarkostnaðar. Þá sæti hann upptöku á fíkniefnum sem lögregla lagði hald á við rannsókn málsins.“

Verjandi ákærða krefst þess aðallega að ákærða verði gerð vægasta refsing sem lög leyfa. Þá er þess krafist að sakarkostnaður verði felldur á ríkissjóð, þ.m.t. hæfileg málsvarnarlaun verjanda. Þá krefst verjandi þess að gæsluvarðhald sem hann hefur sætt í 121 dag komi að fullu til frádráttar verði hann dæmdur til fangavistar.

Umfjöllun um ákærur:

I. S-500/2009

Ákærði hefur neitað sakargiftum samkvæmt fyrstu ákærunni sem ríkissaksóknari gaf út 20. apríl 2009 þar sem hann er sakaður um að hafa, í janúar 2008 haft í vörslum sínum samtals 89,90 g af amfetamíni, 1,65 g af kókaíni og eina MDMA töflu, sem hann geymdi á heimili A-kk-ef K-kk-ef K-kk-ef að Aragerði 10, Vogum, en fíkniefnin fundust þar við leit lögreglu miðvikudaginn 30. janúar 2008. Játar ákærði að hann hafi átt fíkniefnin en þau hafi ekki verið í vörslum hans. Með ákæru þann 20. maí var nefndur A-kk-nf ákærður og síðan dæmdur fyrir vörslur þessara sömu fíkniefna, sbr. dóm í máli S-765/2008 við Héraðsdóm Reykjavíkur. Því hefur ekki verið haldið fram að ákærði hafi haft fullan aðgang að fíkniefnunum á heimili A-kk-ef. Hefur ákærði neitað því að hafa átt frjálsan aðgang að heimili A-kk-ef á þessum tíma um vorið en hann hafi komið efnunum þar fyrir um haustið þegar hann var að hjálpa til við að mála. Er því ekki fallist á að hugtakið varsla í 1. mgr. 2. gr. laga 65/1974 eigi við um geymslu efna ákærða hjá A-kk-þgf, sbr. dóm Hæstaréttar í máli 357/2006. Samkvæmt þessu verðu ákærði sýknaður af sakargiftum í ákærunni.

II. S-511/2009

Undir rekstri málsins féll sækjandi frá sakargiftum samkvæmt I. og V. lið ákæru lögreglustjórans á Suðurnesjum frá 8. júní 2009. Aðra háttsemi sem lýst er í ákærunni hefur ákærði játað að vera sekur um. Þar sem engin ástæða er til þess að draga sannleiksgildi játningar ákærða í efa að virtum gögnum málsins verður hann sakfelldur samkvæmt því þó þannig að í XI. og XIV. lið ákærunnar ferst fyrir að vísa til refsiheimildar 6. gr. laga um ávana-og fíkniefni nr. 65/1974 og verður þeim ákæruliðum því vísað frá dómi. Í ákærunni er ákærða gefið að sök að hafa ekið fimm sinnum undir áhrifum ávana-og fíkniefna þar af tvívegis sviptur ökurétti.

III. S-610/2009

Ákærði hefur staðfastlega neitað því að vera sekur um líkamsárás 4. desember 2006 sem honum er gefin að sök í ákæru ríkissaksóknara frá 18. júní 2009.

Ákærði kveðst muna eftir því að hafa verið handtekinn í Garðabæ á bíl sem A-kk-nf kunningi hans átti og H-kk-nf H-kk-nf hafi fengið að láni en sjálfur kvaðst ákærði hafa verið ökumaður allan þennan dag eftir að hann tók við akstri hennar í Njarðvík. Ekki kvaðst ákærði muna hvenær þeir fóru frá Njarðvík til Reykjavíkur. Hann minnist þess að þeir hafi ekið á Selfoss frá Reykjavík þennan dag og hafi erindið verið að hitta vin ákærða sem átti þar pantaðan tíma á sólbaðsstofu en þegar til kom hafi þessi kunningi hans verið farinn þegar þeir komu austur. Kvaðst ákærði hafa greint lögreglu frá því að sólbaðstíminn hafi verið á þeim tíma sem segir í ákæru að hann hafi verið að ráðast á A-x-x en hann haldi að lögregla hafi ekki rannsakað það neitt nánar. Sagði ákærði að nefndur H-kk-nf og E-kk-nf B-kk-nf hafi farið með honum á Selfoss. Ekki kveðst ákærði nokkurn tíman hafa séð A-x-x en hann hafi heyrt á hann minnst í sambandi við það að hann hefði barið einhverjar tvær stelpur og kærustuna sína. Sagðist ákærði aldrei hafa vitað um heimilisfang A-x-x. Sagði ákærði að þeir hefðu farið á skemmtistaðinn Bóhem þegar þeir komu í bæinn frá Selfossi og voru síðan handteknir á leiðinni til Keflavíkur.

A-x-x sagði í skýrslu sinni fyrir dóminum að hann væri búinn að búa sex ár á Íslandi og í desember 2006 bjó hann að Kirkjuvegi 40, Keflavík. A-x-x kvaðst hafa séð ákærða í fyrsta skipti þegar hann opnaði hurðina þann 4. desember 2006. Hann kvaðst hafa verið nýkominn heim úr vinnunni og átti von á vinum sínum sem voru hjón og þegar hann heyrði bankað á hurðina fór hann til þess að opna og sá þá tvo menn fyrir utan og var annar þeirra ákærði. Spurðu þessir menn hann að nafni og hvort hann væri einn heima. Kvaðst vitnið hafa fundið áfengislykt af mönnunum og vissi hann ekki fyrr til en hann fékk framan í sig úða úr brúsa og féll þá í gólfið og fann fyrir spörkum og að verið væri að rispa hann en getur ekki staðfest að hnífi hafi verið beitt. Hann kveðst ekki getað svarað því hvort mennirnir hafi veist báðir að honum en hann hafi reynt að flýja skríðandi inn í annað herbergi en seinna tókst honum að standa upp og brjóta sér leið út með því að brjóta rúðu og varð alblóðugur og skrifaði númer á bíl mannanna með blóði þegar þeir óku burtu. Hann sagði að hann hafi verið að skilja við konu sína sem hafði samband við hann um kvöldið um þetta leiti, grátið og sagt honum að hann yrði að fara úr landi um tíma svo hann lenti ekki í vandræðum. Hann sagði að hringt hefði verið til sín frá Litháen og haft í hótunum fengi fyrrum kona hans ekki sinn hlut af eignum þeirra. Sagði vitnið að lögregla hefði sýnt honum spjald með myndum af mörgum mönnum og segist alveg viss um að hann hafi þekkt árásarmennina á þessum myndum. Við árásina kvaðst hann hafa fundið fyrir höggum en getur ekki fullyrt að í hann hafi verið sparkað en það blæddi úr hendinni á honum þegar árásarmennirnir voru að reyna að stöðva hann þegar hann komst út. Sagði vitnið að maceúðinn sem sprautað var á hann einu sinni eða tvisvar hafi mest farið í andlit hans. Hann sagðist ekki geta sagt til um hvor mannanna veitti honum áverka á bakið. Hann segist hafa dregið þá ályktun að ákærði hafi haft sig meira í frammi af því hann stóð framar og nær honum í innganginum. Sagði vitnið að hann gæti ekki staðfest að annar hvor mannanna hafi verið með hníf en er alveg viss um að ákærði sprautaði á hann úðanum.

J-kk-nf K-kk-nf, fyrrverandi rannsóknarlögreglumaður, sagði í skýrslu sinni að hann hafi starfað við rannsókn umrædd máls á sínum tíma og farið á vettvang. Hann kvaðst muna eftir merkjum um átök, brotinni rúðu, blóði víða m.a. á gólfi. Hann kveðst muna að brotaþolinn hafi sagt að hann hafi aldrei séð árásamennina áður. Hann kveðst muna eftir því að fengið hafði verið tilbúið spjald hjá lögreglu í Reykjavík með myndum af mörgum mönnum ásamt ákærða og E-kk-þgf B-kk-þgf. Man vitnið sérstaklega eftir því að brotaþolinn þekkti ákærða á spjaldinu á örskotsstundu sem er óvanalegt og hafði á orði að það hafi verið ákærði sem veittist að honum. Vitnið staðfesti fyrirliggjandi gögn sem snúa að myndbendingunni og lýsingu á framkvæmdinni.

Símaskýrsla var tekin af A-kk-þgf G-kk-þgf, sem dvelur á Kvíabryggju. Kannast hann við að hafa lánað H-kk-þgf H-kk-þgf bílinn AS-374 sem brotaþolinn hefur bent á að hann hafi séð meinta árásarmenn aka á brott á frá vettvangi. Kannast vitnið ekki við tilvist úðabrúsa í bifreiðinni en milli sæta hafi verið frekar langur borðhnífur sem hann notaði til þess að smyrja brauð með.

Vitnið E-kk-nf B-kk-nf A-kk-nf sagði fyrir dóminum að hann muni eftir því að hafa verið handtekinn af lögreglu ásamt E-kk-þgf H-kk-þgf þann 4. desember 2006 þegar þeir voru á leið til Keflavíkur á bíl. Sagði vitnið að hann hafi fyrst verið heima hjá H-kk-þgf í Njarðvík og svo hefðu þeir H-kk-nf, E-kk-nf sem var ökumaður og hann sjálfur farið til Reykjavíkur og seinna á Selfoss á sólbaðsstofu og minnir að þeir hafi verið á Selfossi seinnipart dagsins. Þeir hafi svo seinna um kvöldið haldið heimleiðis og verið handteknir. Sagði vitnið að hann hafi fengið auglýsingabækling á sólbaðsstofunni sem hann eigi ennþá. Hvort hann sagði lögreglu við skýrslutöku að þeir hafi farið á Selfoss segist hann ekki muna nú eða hvort hann hafi verið spurður að því. Minnist vitnið þess að þeir hafi ekið á Selfoss í myrkri og að sólbaðsstofan hafi verið opin. Kannast vitnið ekkert við nokkurn hlut sem tengist líkamsárásinni sem ákærði er sakaður um og á A-x-x kunni hann eigin deili.

Niðurstaða

Það sem komið hefur fram í málinu sem bent gæti til sektar ákærða er frásögn brotaþolans sem heldur því staðfastlega fram ákærði hafi ásamt vitninu E-kk-þgf B-kk-þgf ráðist á sig eins og lýst er á ákæru. Hann tilgreinir skráningarnúmer bíls sem þeir félagar óku umræddan dag og í bíl þessum fundust bæði macebrúsi og borðhnífur. Þá þekkti brotaþolinn nánast án umhugsunar ákærða og vitnið E-kk-þf við myndbendingu sem mennina sem knúðu dyra heima hjá honum þann 4. desember 2006. Samkvæmt vottorð læknis þurfti að sauma 2 skurði á baki brotaþolans, annan með einu spori og hinn með 6 sporum og segir í læknisvottorði að ljóst þyki að vopn hafi verið notað. Vissulega eru þetta sterkar vísbendingar um sekt ákærða og verða nú rakin þau atriði sem þessu eru mótdræg.

Ákærði hefur staðfastlega neitað því að hafa ráðist á A-x-x eða hafa komið á heimili hans umrætt kvöld og fær sú frásögn hans stoð í framburði vitnisins E-kk-ef B-kk-ef sem brotaþoli hefur borið að hafi verið í för með ákærða. Segja þeir ákærði og E-kk-nf að þeir hafi ekki verið á umræddum stað þegar ráðist var á brotaþola og eru sammála um það að á þeim tíma eða um kl. 6 síðdegis er árásin var gerð hafi þeir verið austur á Selfossi þar sem þeir heimsóttu sólbaðsstofu. Tekið skal fram að ákærði sagði í skýrslu sinni hjá lögreglu daginn eftir atburðinn að hann hafi líklegast verið í Reykjavík á leiðinni á Selfoss og að afgreiðsludaman á Sólbaðsstofunni Suðurlandssól geti staðfest að hann hafi verið þar; hann hafi verið um kl. 19.00 á Selfossi en kl. 18.00 í Reykjavík. Ekki er að sjá að gerð hafi verið tilraun til þess að sannreyna þetta við rannsókn málsins sem nauðsynlegt var í þágu rannsóknarinnar ekki síst í ljósi þess að H-kk-nf H-kk-nf sagði í skýrslu sinni hjá lögreglu að umræddan dag hafi þeir komið til sín ákærði og E-kk-nf B-kk-nf um kl. 16.15 og þeir farið saman á sólbaðsstofu á Selfossi. Með því að ganga ekki úr skugga um hvort fjarvistarsönnun ákærða væri tilbúningur er kominn upp slíkur vafi í málinu að ekki verður hjá því komist að álykta að sækjanda hafi ekki tekist að færa fram lögfulla sönnun fyrir sekt ákærða. Sakfelling fær engan stuðning af tækirannsóknum en ekkert blóð eða úðaleifar fundust í fötum ákærða eða E-kk-ef og fingrafararannsókn skilaði engu.

Að framangreindu virtu verður ekki hjá því komist að sýkna ákærða af sakargiftum samkvæmt þessari ákæru og vísa bótakröfu frá dómi.

IV. S-1034/2009

Sækjandi afturkallaði sakargiftir samkvæmt lið I að því er varðar Nokia farsíma og ákærði játaði hlutdeild sína í brotinu að öðru leyti. Sækjandi afturkallaði sakargiftir samkvæmt ákæruliðum II og IV. Aðra saknæma háttsemi sem lýst er í ákærunni hefur ákærði játað að vera sekur um. Þar sem engin ástæða er til þess að draga sannleiksgildi játningar ákærða í efa að virtum gögnum málsins verður hann sakfelldur samkvæmt því að því frátöldu að frávísa verður sakargiftum fyrir húsbrot samkvæmt V. lið ákærunnar með vísan til 2. mgr. 242. gr. almennra hegningarlaga og dæma ákærða fyrir brot gegn 244. gr. hgl. en ekki 231. gr. hgl.

V. S-106/2010

Sækjandi afturkallaði sakargiftir samkvæmt III. ákærulið undir rekstri málsins. Aðra refsiverða háttsemi sem lýst er í ákærunni hefur ákærði játað að vera sekur um. Þar sem engin ástæða er til þess að draga sannleiksgildi játningar ákærða í efa að virtum gögnum málsins verður hann sakfelldur samkvæmt því auk þess að vera sviptur ökurétti.

VI. S-426/2010

Sækjandi afturkallaði sakargiftir samkvæmt III. ákærulið undir rekstri málsins. Aðra refsiverða háttsemi sem lýst er í ákærunni hefur ákærði játað að vera sekur um. Þar sem engin ástæða er til þess að draga sannleiksgildi játningar ákærða í efa að virtum gögnum málsins verður hann sakfelldur samkvæmt ákærunni svo breyttri.

Ákvörðun refsingar

Ákærði sem er fæddur 14. desember 1970 á að baki sakaferil sem nær aftur til ársins 1988 en á árabilinu 1988 til 1991 hlaut ákærði sex sinnum eins til þriggja mánaða fangelsisdóma og var í öllum tilfellum sakfellt fyrir brot gegn 244. gr. almennra hegningarlaga, einu sinni að auki 259. gr. hgl. og einu sinni brot gegn lögum um skotvopn og sprengiefni. Frá 27. september 1991 og allt fram til 17. apríl 2007 er ekkert brot skráð á sakavottorð ákærða en þann dag er hann dæmdur í 2 mánaða skilorðsbundið fangelsi fyrir fíkniefna- og vopnalagabrot. Þann 17. júlí 2007 fær ákærði sekt fyrir fíkniefnabrot, þann 4. janúar 2008 fangelsi í 30 daga, skilorðsbundið í 2 ár fyrir brot gegn 259. gr. hgl. og er þá sviptur ökurétti í 4 mánuði frá 21. janúar 2008 fyrir brot gegn 1. sbr. 2. mgr. 45gr. a. umferðarlaga. Þann 7. maí hlaut ákærði 425.000 króna sekt fyrir nytjastuld, þjófnað og fíkniefnaakstur o.fl. og var sviptur ökurétti í 7 mánuði frá 24. apríl 2007 að telja og loks hlaut hann sekt þann 3. apríl 2009 fyrir fíkniefnabrot.

Eins og áður er rakið verður ákærði sýknaður af sakargiftum í ákæru í máli S-500/2009.

Ákærði hefur játað sakargiftir samkvæmt ákæru í máli S-511/2009 eftir að sækjandi hafði afturkallað I. og V. lið. Brot hans samkvæmt II og III.verða metin til refsingar sem hegningarauki, sbr. 78. gr. almennra hegningarlaga. Með broti samkvæmt IV. lið rýfur ákærði skilorð 30 daga fangelsisdóms frá 4. janúar en sá dómur var birtur 21. janúar 2008 og sá dómur því tekinn til meðferðar og málin dæmd í einu lagi, sbr. 60. gr almennra hegningarlaga. Refsing fyrir brot samkvæmt VI. lið ákveðst sem hegningarauki við dóm frá 7. maí 2008. Önnur brot samkvæmt þessari ákæru eru hegningarauki við dóm frá 3. apríl 2009 að því frátöldu að í XI. og XIV. lið ákærunnar fórst fyrir að vísa til refsiheimildar 6. gr. laga um ávana- og fíkniefni nr. 65/1974 og þeim ákæruliðum því vísað frá dómi.

Eins og áður er rakið er ákærði sýknaður af sakargiftum í ákæru í máli S-610/2009.

Sækjandi afturkallaði sakargiftir samkvæmt lið I í ákæru í máli S-1034/2009 að því er varðar Nokia farsíma og ákærði játaði hlutdeild sína í brotinu að öðru leyti. Sækjandi afturkallaði sakargiftir samkvæmt ákæruliðum II og IV. Aðra háttsemi í ákærunni hefur ákærði játað að vera sekur um en frávísa verður sakargiftum fyrir húsbrot samkvæmt V. lið. Refsing ákærða fyrir brot samkvæmt ákærunni sem hann hefur játað verða tiltekin eftir ákvæðum 77. gr. almennra hegningarlaga.

Sækjandi afturkallaði sakargiftir samkvæmt III. lið ákærunnar í máli S-106/2010. Aðra háttsemi í ákærunni hefur ákærði játað að vera sekur um. Verður refsing ákærða tiltekin í samræmi við ákvæði 77. og 78. gr.almennra hegningarlaga.

Sækjandi afturkallaði sakargiftir samkvæmt III. lið ákærunnar í máli S-426/2010 Aðra háttsemi í ákærunni hefur ákærði játað að vera sekur um. Verður refsing ákærða tiltekin í samræmi við ákvæði 77. gr. almennra hegningarlaga.

Eftir að ákærði var sviptur ökurétti í 4 mánuði vegna fíkniefnaaksturs þann 4. janúar 2008 hefur hann sex sinnum gers sekur um akstur undir áhrifum ávana- og fíkniefna fimm sinnum var í blóði hans það sem kallað er ,,meira magn“ samkvæmt viðmiðunarreglum ríkissaksóknara og einu sinni ,,minna magn“

Við ákvörðun refsingar er til þess litið að ákærði hefur átt við alvarlegan fíkniefnavanda að stríða og er ljóst þegar horft er til sakaferils hans að þegar hann er í neyslu er hann jafnframt sífellt að komast í kast við lögin og leynir sér ekki að þjófnaðar og fíkniefnabrot sem og umferðalagabrot sem tengjast fíkniefnaneyslu ber þar hæst. Sést þetta best á því langa hléi sem varð á brotferli hans frá hausti 1991 fram á vorið 2007 en óumdeilt er að á þeim árum var hann ekki í neyslu. Fyrir dóminum liggur staðfesting frá meðferðarheimilinu í Krýsuvík um að ákærði hafi sóst eftir vist þar í því augnamiði að ráða bót á fíkn sinni og að hann hafi byrjað þar meðferð 22. september síðastliðið haust sem enn stendur yfir og er ætlað að ljúki 22. júní nk. Segir í vottorði forstöðumanns meðferðarheimilisins að meðferð ákærða hafi gengið vel og að hann hafi tekið ákvörðun um að lengja meðferðina um þrjá mánuði sem sé sýnilegasta merkið um þær breytingar sem eru í gangi. Ákærði sat í gæsluvarðhaldi samfellt frá 28. nóvember 2009 til 17. mars 2009 og hafði áður setið í gæsluvarðhaldi frá 24. febrúar til 6. mars 2009, eða samtals í 121 dag. Ákærði játaði undanbragðalaust fyrir aðalmeðferð málsins allar sakargiftir sem hann er sakfelldur fyrir í málinu. Hann sætir nú áfengis- og vímuefnameðferð á lokuðu meðferðarheimili. Þá er ljóst af málsgögnum nánast allt þýfi sem tengist þjófnaðarbrotum sem ákærði á aðild að hefur komist til skila til réttra eigenda og því lítið tjón orðið vegna þeirra. Að öllu virtu þykir refsing hans hæfilega ákveðin 8 mánaða fangelsi. Til frádráttar refsingu kemur gæsluvarðhald sem ákærði hefur sætt í tengslum við málin eins og nánar greinir í dómsorði Þá skal ákærði sæta sviptingu ökurétta í 5 ár frá birtingu dóms að telja. Þá skal ákærði sæta upptöku á fíkniefnum sem lögregla lagði hald á í þágu rannsóknar málsins, skv. 6. mgr. 5. gr. laga nr. 65/1974, sbr. lög nr. 10/1997, sbr. lög nr. 68/2001 og reglugerð nr. 233/2001, sbr. reglugerð 848/2002 eins og nánar greinir í dómsorði.

Sakakostnaður

Ákærði var sýknaður af sakargiftum í máli S-610/2009 sem var tilefni þess að aðalmeðferð fór fram í málinu auk þess sem hann var sýknaður af sakargiftum í máli nr. 500/2009 og 6 ákæruliðir afturkallaðir og 2 vísað frá. Af þessum sökum þykir rétt, með vísan til 218. gr. laga nr. 88/2008, að ákærða verði gert að greiða þriðjung sakarkostnaðar þ.m.t þriðjung málsvarnarlauna skipaðs verjanda síns J-kk-ef Þ-kk-ef Ó-kk-ef hdl. sem nema alls 2.658.403 krónum að meðtöldum virðisaukaskatti og þriðjung annars sakarkostnaðar en hann nemur alls 807.593 krónum, þannig að þriðjungshlutur ákærða er alls 1.155.332 krónur. Sakarkostnaður greiðist að öðru leyti úr ríkissjóði.

J-kk-nf M-kk-nf, fulltrúi lögreglustjóra á Suðurnesjum, sótti málið.

Héraðsdómararnir S-kk-nf S-kk-nf, sem dómsformaður, R-kvk-nf B-kvk-nf og S-kvk-nf B-kvk-nf kveða upp dóminn.

D Ó M S O R Ð:

Ákærði, E-kk-nf H-kk-nf, skal vera sýkn af kröfu um líkamsárás á A-x-x K-x-x og er bótakröfu hans vísað frá dómi.

Ákærði er sýkn af kröfu um fíkniefnalagabrot samkvæmt ákæru frá 20. apríl 2009.

XI. og XIV. lið ákæruskjals frá 8. júní 2009 er vísað frá dómi.

Ákærði, sæti fangelsi í 8 mánuði fyrir þær sakargiftir sem hann er sakfelldur fyrir.

Til frádráttar refsingunni kemur með fullri dagtölu gæsluvarðhald sem ákærði sat í frá 24. febrúar til 6. mars 2009 og síðan samfellt frá 28. nóvember 2009 til 17. mars 2010. Þá skal ákærði sæta sviptingu ökuréttar í 5 ár frá birtingu dóms að telja.

Ákærði greiði 1.155.332 krónur í sakarkostnað sem greiðist að öðru leyti úr ríkissjóði.

Ákærði sæti upptöku á 90,85 g af amfetamíni, 56,08 g af kannabisefni, 1 stk. af LSD og 5,75 g af ecstasy og 5,92 g af maríhúana.

S-kk-nf S-kk-nf

R-kvk-nf B-kvk-nf

S-kvk-nf B-kvk-nf